Document ID: /roh_data/filtered/fineweb-2-filterrobots_roh.jsonl.gz/42008

Procura publica federala vul intercurir e-mails da Valcke
- Gievgia, 24.9.2015, 7:02
La Procura publica federala vul prender invista en ils e-mails da l’anteriur secretari general da la Fifa Jerome Valcke. Quai pretenda il procuratur federal Michael Lauber.
Tenor il pledader da Lauber na saja nagina procedura vegnida averta cunter Valcke. Ils documents sajan per il mument serrads davart da la Fifa.
La Procura publica federala veglia sulet sclerir las rinfatschas che han la finala manà tar la suspensiun da Valcke tras la Fifa.
Valcke era vegnì suspendì da la Fifa la gievgia passada pervi da suspect d’avair profità da la vendita da bigliets.
RR novitads 06:00